da en da nl ca da da de es da da da da da da da da da da da da da da da da da da da da da de da da da en da en eo en sv en da en da en da en pl en da en da en sv en da en da en nb en da en da en en en pl en en da da da da da da da da da da da en en da da de da nb da da da nl da en da da es nl da
Til stregen - fyret som bladtegner! | Arbejdermuseet
20.9.2022 13:39:58 CEST | Arbejdermuseet
Tænk, hvis vi alle kunne leve i fred og frihed. Ny udstilling med Klaus Albrectsens tegninger åbner på Arbejdermuseet 29. september. Oplev, hvorfor hans tegninger stadig er aktuelle.
Han har forarget, fornærmet og sat tingene på spidsen. Ofte nok til at få avislæserne til at spærre øjnene op, og mere end én gang så meget, at det fik ham fyret som bladtegner på dagbladene.
Satiretegner Klaus Albrectsen ved godt, hvad han synes er galt i verden, og han retter skånselsløst pennesidsen mod syndere som samfundets magtstrukturer, mod ulighed og konformitet. Han spidder eliten og slår et slag for det lille menneske, for kreativiteten og for det naturlige, der med den stigende velstand er i fare for at blive skyllet ud med badevandet.
I en scenograferet udstilling med knap 200 værker af Klaus Albrectsen vil Arbejdermuseet bringe publikum helt tæt på verdens barske realiteter. På temaer som krig, klima, fattigdom, hungersnød, som er at finde overalt i hans værker. Kurator Thomas Meldgaard siger:
-Klaus Albrectsens tegninger er måske ikke for sarte sjæle, men de er ét langt forsvar for de svage og underkuede. For dem, hvis livsudfoldelse er begrænset af politisk og økonomisk undertrykkelse. Og det er budskaberne i Klaus Albrectsens tegninger, vi har valgt at gøre til centrum for udstillingen.
Publikum kommer ikke blot helt tæt på verdens uretfærdigheder, de får også mulighed for at opleve Klaus Albrectsens værker på klos hold. For hvad der umiddelbart synes at være soleklart på overfladen, kan hurtigt krakelere ved et nærmere kig:
-Tegningerne indeholder små forvandlingskugler, der eksploderer for øjnene af en og afslører, at virkeligheden ikke altid er, hvad den giver sig ud for at være. For hvad er egentlig rigtigt, og hvad er forkert her i verden? Det spørgsmål kan man ikke lade være med at stille sig selv, når man dykker ned i Klaus Albrectsens univers, fortæller Thomas Meldgaard.
For at se dette indhold fra www.arbejdermuseet.dk, så skal du give din accept på toppen af denne side.
Indignation og sund fornuft
Født i 1932 voksede Klaus Albrectsen op under 1930’erne politiske og økonomiske krise. Her blev hans samfundskritiske bevidsthed og lysten til at tegne hans indgang til livet. Begge forældre var kunstnere, og papir og blyanter var altid inden for rækkevidde. De første avistegninger lavede han til en jazzklumme i Politiken. Det blev hans vej ind på redaktionerne, hvor han kom til at tegne politisk og dagsaktuel satire på danske og svenske aviser. Det var satiren, der gjorde Klaus Albrectsen kendt. Til tider berygtet, når den blev for skarp – eller redaktøren fornærmet.
Han har sat billeder til verdens konflikter og katastrofer ud fra, hvad han selv har kaldt ’sund fornuft’. Indignationen over, hvor forfærdeligt verden udvikler sig, og hvor fantastisk den kunne være, går som en rød tråd gennem hans tegninger.
Klaus Albrectsen er lige rundet 90 år og tegner stadig. For der er stadig meget i verden, der trænger til en kommentar. Sådan har han arbejdet hele sit liv. Drevet af en drøm om frihed og fred, som gang på gang brister med alle verdens uretfærdigheder og fejltrin.
For at se dette indhold fra www.arbejdermuseet.dk, så skal du give din accept på toppen af denne side.
Udstillingen åbner 29. september 2022 ved en åbningsfest kl. 16, der er åben for alle interesserede.
Mulighed for særomvisning for pressen d. 28. september. Kontakt Stine Groth Rasmussen – også for interview, billeder eller andet på sgr@arbejdermuseet.dk, tlf. 33 48 03 19
Læs mere om udstillingen
Åbner 29. september 2022
New York Times afsløring af Pentagon-rapporterne om USA's krig i Vietnam (Ekstra Bladet, 1971)
Forurening (Ekstra Bladet, 1969)
Jazzpianisten Thelonious Monk (uden år)
Børneliv i byen, 1960'erne
Britiske soldater i Nordirland (Ekstra Bladet, 1972)
Atomkrig Nej tak! (Ekstra Bladet, 1982)
En anden fremtid (Grafiske arbejdere, 1983)
Ferietid (LO-tidningen, 1984 )
Børneliv i byen, 1960'erne (2)
Ulykken på atomkraftværket Tjernobyl (LO-tidningen, 1986)
Mere om Klaus Albrectsen
Arbejdermuseet har ca. 5000 af Klaus Albrectsens tegninger og plakater i samlingen. Til denne udstilling er der valgt små 200 ud, som kan ses som originaler eller som reproduktion i forskellige formater.
Klaus Albrectsens dagsaktuelle tegninger gjorde ham til et kendt navn i bladverdenen – og blandt avisernes læsere. Han blev en ener blandt sine kolleger, fordi han aldrig lagde fingrene i mellem i sine tegninger. Han har bl.a. været fast tegner for Ekstra Bladet, BT og Expressen i Sverige.
Derudover har han tegnet plakater for venstrefløjens partier og for nødhjælpsorganisationer og tegnet til fagbevægelsens blade. Han har illustreret børne- og ungdomsbøger, og i nogle år lavede han også nytårskavalkader til DR’s fjernsyn.
I hans tegninger berører han ofte temaer som klima, krig, vold, undertrykkelse, magtmisbrug, demokrati og ytringsfrihed. Men han udviser samtidig en dyb længsel efter og kærlighed til naturen, til børns rene sjæl, til jazz-musik og til kreativiteten.
Følg pressemeddelelser fra Arbejdermuseet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Arbejdermuseet
Anker Jørgensen 100 år - personlige breve vises for første gang24.6.2022 11:23:12 CEST | Pressemeddelelse
Arbejdermuseet åbner op for Anker Jørgensens personlige arkiv i en ny særudstilling, der fortæller om mennesket Anker Jørgensen. Om arbejdsmanden, modstandsmanden, tillidsmanden, guttermanden. Om den fattige, forældreløse dreng med den store nysgerrighed på livet og om manden med evig kærlighed til Sydhavnen, til litteraturen og til sin Ingse.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022